<b>תשובה </b>  תעשה אמה אחת מחמשה זרתות או ששה וכיוצא אך שתהיה שוה בהלוכה ובצדדיה ותהיה מאבנום או ברוש או מאילן אגוז וכיוצא באופן שלא תתעות ותחלוק זאת המדה כלה אצבעות עד שתרשום בארכה חמשים אצבעות או ששים וכיוצא ודע כי כל אצבע המוזכר בתורה בכל המקומות הוא רוחב אגודל מאמצע ואחר אשר חלקת אותה האמה לאצבעות תחלוק אצבע מהם לששה חלקים או שמנה ויהיה ידוע אצלך שיעור חצי אצבע ושליש ורביע וששית ושמינית ותקח הקלף או הגויל ותרבעם בריבוע ויהיה רוחב כל עור ארבעה ועשרים אצבע מאצבעות אשר באמה וזה יהיה שיעור קומת הספר בלי ספק ואין קפידא בשיעור העורות כי יש עור ארוך ויש עור קצר אך תמוד באומד הדעת העורות עד שתדע כמה יהיה אורך כל עור ועור יש עור שארכו חמשים אצבע ויש שהוא ארבעים וחצי ויש שהוא שלשים ורביע וכיוצא ולאחר שתדע אורך כל עור ועור תציינם אצלך למזכרת או תכתוב מאחוריו בכל עור ועור שיעורו אח''כ תסדר העורות כמו שגוללין הספר תורה מהודק הדק היטב עד שיהיה כ''ד אצבעות ותמדוד בחוט של משי שזור ואח"כ תפרידם ובאותם העורות יהיה כתיבת הספר תורה ותקח כל עור ועור ותשרטט שיעור ד' אצבעות למטה וג' למעלה גליון והשאר שהוא י"ז אצבעות לכתיבה דהיינו אם היה סכום העורות אלף וחמש מאות אצבעות קח עור אחד כמו אלו ויהיה אצלך לנסיון דהיינו שתחתוך דף אחת ארכה י"ז אצבעו' ורחבה כדי לכתוב למשפחותי' ג' פעמים ממין האות אשר תרצה לכתוב בה הס"ת אם דקה או עבה ותראה כמה אצבעות בא לרוחב הדף אם בדרך משל בא הרוחב ארבע אצבעות וצריך בין כל דף ודף שתי אצבעות נמצא רוחב הדף ששה אצבעות עם השיור אז תחלק סכום האצבעות אשר בכל הס"ת דהיינו שהספר כולו אלף ות"ק אצבעות כאשר אמרנו תחלקם לששה ששה אצבעות שהוא רוחב כל דף ודף והשיורים יהיו הדפים מאתיים וחמשים הא למדת שמה שיש בעורות האלו הוא מאתיים וחמשים דפין אשר בהם צריך שתכתוב הספר אז תספור דפי החומש אשר תעתיק ממנו ותדע כמה דפים העתקת באותו הדף אשר כתבת ותשער אם תוכל לכתוב כל הספר תורה באותן הר''ן דפין הנה מה טוב ואם היה יהיה שהקלף הרבה אז תרחיב האותיות ואם להיפך תכתוב כתיבה דקה יותר או חמשה דף אחרת שתהיה יותר רחבה או יותר קצרה ותכתוב פעם אחרת עד אשר תכוין באמיתות ואם יותר ד' או חמשה דפין או יפחות לא תשגיח בזה שזה לא יזיק לך כלל ומאחר אשר ידעת בבירור חשבון הדפין דהיינו כי בזה הדף אשר נסית בה ידעת חשבון כל הספר תורה כאשר אמרנו אחרי כן תקח העורות ותעשה שרטוט לכל דף ודף לעצמו ומה שישאר מכל עור ועור אם יש יותר משיעור אצבע וכחצי שעורה תחתוך אותה מפני שצריך בסוף כל עור ועור ובתחילתו אצבע ומשהו שיור וזה כדי לתפור מכאן ומכאן ויהיה בין דף ודף ב' אצבעות והתפירה באמצע והנה כנגד מה שיפחות מאותם החתיכות צריך שתקח עור שלה כאלו ותראה כמה אצבעות חסר כך תוסיף אך תמיד תשגיח שתהיה הדף אשר תכתוב כאותה הדף של הנסיון שהיא ארבע אצבעות וב' אצבעות יתרים לצורך השיור וכאשר ציירתי לך הכל ושיעור האצבע והדפים תדע ותשכיל ודע כי רוחב כל דף מספרנו ארבע אצבעות ובזה הרוחב כתבתי למשפחותיכם שלשה פעמים והשיטות אשר בכל דף אחד וחמשים וכאשר תעשו כך בזה האופן דהיינו כל דף ד' אצבעות רוחב ובכל דף נ''א שיטות ובכל שיטה כשיעור למשפחותיכם ג"פ אז אין צריך שום חשבון כי בודאי יהיה ארכו כהיקפו אך בזאת צריך ליזהר שאם יהיה הקלף עב ביותר תהיה הכתיבה יותר דקה ורוחב הדף פחות מארבעה [אצבעות] והשיטות יותר מנ"א ואם יהיה הקלף יותר רק צריך שתהיה הכתיבה יותר עבה והדף רחבה והשטות פחות מזה דהיינו או חמשים או מ"ט וכאשר תקח כלל זה בידך כאשר כתבנו אז לא תטרח ואם תעשה שיהיו העורות כספרנו אז לא [תצטרך] כי אם לכתוב בדף שרחבה ארבע אצבעות נ"א שיטות ובכל שיטה כשיעור ג"פ למשפחותיכם ודיו ודע כי אורך ספרנו אלף ושלש מאות ושנים וששים אצבע חוץ מן הגליון שבתחילת הספר וסופו והדפין מאתיים וששה ועשרים ואלו הששה אצבעות הנותרין ליתרון רוחב הדף אשר בה שירת הים וגם ליתרון הדף אשר בה שירת האזינו שהיא צריכה ריוח בתחילת השטה ובסוף ובאמצע הא למדת איך יבא אורך הספר אורכו כהיקפו ואופן עשייתו והמקום ירחיב לכך בתורתו ויעזור אותך לקיים מצותיו ותורותיו ושלומך יגדל כנפשך שבעך: משה בר מימון זצ"ל